 ПРИПРЕМА ЗА ЧАС


	Школа
	О.Ш. ,,Нада Матић,,

	Наставни предмет
	Ликовна култура

	Разред
	5.

	Датум реализације
	6.6.2019.

	Наставник
	Наташа Марковић

	Наставна тема
	 Визуелно споразумевање

	Наставна јединица
	 Илустровање приче, бајке, књиге

	Редни број часа
	70.

	Кључни појмови
	илустрација, илустратор

	Ликовна активност
	Илустрација песме – савремена поезија за децу

	Циљ часа
	· Упућивање ученика на опажање и уочавање, као и усвајање с разумевањем појмова илустрација и илустратор; 
· оспособљавање за самосталну и креативну примену усвојених знања и вештина у стваралачком раду, за изражавање доживљаја, као и  сопствених критичких ставова и изграђивање естетских критеријума.

	Образовни исходи
	Ученик/ученица у складу са индивидуалним могућностима:
· обликује убедљиву поруку примењујући знања о ритму, линији, облику и материјалу; 
· изражава исту поруку писаном, вербалном, невербалном и визуелном комуникацијом; 
· показује сензитивност за илустрацију у природном и урбаном окружењу и уметничким делима;
· примењује стечена знања о илустрацији у решавању проблемских задатака; 
· активно посматра, опажа, уочава, упоређује и анализира предмете, бића и појаве;
· повезује стечена знања са осталим наставним садржајима и примењује их у решавању ликовног проблема;
· развија стратегије проналажења разних решења у сопственом раду;
· експериментише и истражује изражајне могућности комбиноване технике у сопственом раду;
· самостално примењује ликовне технике и материјале на нов и неуобичајен начин;
· осмишљава и ствара оригинална, креативна решења у ликовном раду;
· комуницира ликовним медијима, искрено и спонтано изражава своје мисли и емоције креативним коришћењем ликовног језика;
· производи и интерпретира разноврсне и оригиналне идеје;
· одступа од постојећег и утврђеног и тежи променама;
· проналази необичне, смешне, парадоксалне углове посматрања познатих појава;
· показује инвентивност кроз изражавање нових ликовних односа.

	
	

	Тип часа
	вежба

	Облици рада
	фронтални, индивидуални, групни

	Наставне методе
	вербално-текстуална, показивачка, проблемска и откривачка, метода сазнавања кроз праксу

	Ликовно подручје / медиј
	цртање, сликање

	Ликовне технике, материјали и прибор
	Ликовна техника: комбинована (туш, водене боје, темпере, фломастери)

	
	Прибор: четкице, посуда за воду, крпа за брисање

	
	Материјали: туш, водене боје, темпере, папир из блока

	Наставна средства, литература и остали извори
	· Уџбеник ликовне културе за 5. разред (стране 92, 93);
· Приручник ликовне културе за 5. разред;
· уџбеници из других наставних предмета за 5. разред; 
· PowerPoint презентација с визуелним примерима (фотографије из природног и урбаног окружења);
· репродукције уметничких дела
· рачунар, видео-бим, интернет...

	Место извођења наставе
	кабинет

	Корелација
	српски језик, историја, информатика и рачунарство




ПРЕТХОДНА СИТУАЦИЈА

На претходном часу и током првог образовног циклуса ученици су се упознали с појмовима илустрација и илустратор, и то кроз обраду и практичан рад.












УВОДНИ ДЕО ЧАСА (10 минута)

У уводном делу часа наставник кратким излагањем мотивише ученике и осврће се на стечена знања ученика везана за појам илустрација. 
Наставник упућује ученике на задатак  на страни 93 уџбеника који се надовезује на активности реализоване на претходном часу ликовне културе. Наставник упознаје ученике са задатком који носи назив Илустрација песме – савремена поезија за децу, који својом концепцијом омогућава решавање проблема илустровања. Наставник упућује на песму Кад књиге буду у моди, Пеђе Трајковић, коју су ученици обрађивали на часовима српског језика. Ученици извлаче по строфу (број ученика и строфа у одабраној песми се поклапа) и сваки ученик илуструје по једну строфу. Ученици анализирају песму и бирају за илустровање мотиве који су на њих оставили најснажнији утисак како би испричали причу помоћу слике.

Наставник упућује ученике да у раду комбинују различите технике и материјале – тушеве, водене боје, темпере. Указује им на могућност да на часовима српског језика од илустрација направе заједничку књигу свих ученика у одељењу. У том случају могуће је реализовати и насловну страну, односно корице књиге, а у активност укључити наставника српског језика. Посебну пажњу треба поклонити наслову на корицама књиге, тј. словима која се користе и која су једнако важна као и слика. Уколико је потребно, наставник на рачунару или пројектору показује додатне визуелене примере који могу деловати подстицајно на ученике и мотивисати их на даљи рад. Наставник подстиче ученике да одаберу мотив који на њих делује инспиративно, као и да експериментишу са идејама и техникама.


ГЛАВНИ ДЕО ЧАСА (25 минута)

Наставник обилази ученике, охрабрује их да самостално проналазе различита решења, да користе машту, да у раду истражују и експериментишу идејама, материјалима, формом и значењима. У току рада подстиче код ученика осетљивост за средства визуелног споразумевања у ликовној уметности, као и за давање смисла и значења властитом раду. Наставник охрабрује све ученике да буду слободни и оригинални у ликовним решењима која самостално проналазе, без наметања личних естетских критеријума и готових решења.
Док ученици у складу са индивидуалним могућностима самостално реализују ликовне радове, наставник их подстиче и бодри, а несигурним ученицима пружа подршку и охрабрује их да верују у своје облике и „искривљењаˮ. Наставник их подсећа да радови не треба да буду верна копија уметничких дела или стварности, већ њихов лични доживљај облика из природе и маште. Подстиче ученике да истражују, да се играју линијама, облицима, бојама. Наставник похваљује ангажовање свих ученика, не истиче само појединце, већ тражи вредност у ставовима свих ученика. Мотивише их за даљи рад и слободно изражавање знања, ставова и доживљаја, без страха од грешке.

ЗАВРШНИ ДЕО ЧАСА (10 минута)

[bookmark: _GoBack]Када заврше ликовну активност, на хамер који је наставник прирпемио, по редоследу лепе одштампане стихове и илустрације ученика. Наставник и ученици заједно анализирају радове. Наставник подстиче ученике да процењују сопствени рад и радове других, да аргументују своје ставове и поступке, да објашњавају процедуре и значења. Ученици у критичкој анализи показују радозналост и спремност да постављају питања, да критикују, дискутују и изражавају своје ставове о резултатима активности. 
Наставник предлаже да ученици за домаћи рад напишу кратак текст у ком ће изнети своје идеје и објаснити сопствени ликовни рад. Наставник обавештава ученике које материјале и прибор је потребно да припреме за наредни час ликовне културе. Распрема се радни простор.

Евалуација

